**У С Т А В**

**НА НАРОДНО ЧИТАЛИЩЕ ,,ХРИСТО БОТЕВ - 1940 г.” гр. ГЛАВИНИЦА**

**ул. ,, ВИТОША “ № 43;** E-mail-**nchhristobotev@abv.bg**

**І. ГЛАВА ПЪРВА. ОБЩИ ПОЛОЖЕНИЯ.**

Чл.1. С този устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище ,,Христо Ботев -1940г.”,

 гр. Главиница.

Чл. 2. (1) Народно читалище ,,Христо Ботев – 1940 г.” гр.Главиница е традиционно самоуправляващо се културно – просветно сдружение на жителите от гр.Главиница, което изпълнява и държавни културно-просветни задачи. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

(2)Читалището е юридическо лице с нестопанска цел с наименование ,,Христо Ботев - 1940 г.” То е създадено и функционира на основание на Закона за народните читалища, Закона за юридическите лица с нестопанска цел и този устав.

(3)Народно читалище ,, Христо Ботев - 1940 г.” има за седалище гр.Главиница община Главиница, където се намира и адреса на управлението му: обл. СИЛИСТРА, община Главиница, гр.Главиница, ул.,, Витоша”.№ 43.

Чл. 3. (1) Целта на читалището е да задоволява потребностите на местното население, свързани със:

1. развитие и обогатяване на културния живот, социалната и образователна дейност в

гр. Главиница;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация;

(2) **За постигане на целта по ал.1, читалището извършва следните основни дейности:**

1. урежда и поддържа библиотека, читалня, фото-, фоно-, филмо- и / или видеотека;

2. създава и поддържа електронни информационни мрежи;

3. предоставя компютърни и интернет услуги на населението;

4. развива и подпомага любителското художествено творчество;

5. организира школи, кръжоци, курсове, клубове, кино и видеопоказ, празненства, концерти, чествания и младежки дейности;

6. събира и разпространява знания за родния край;

7. създава, съхранява и популяризира музейни и други сбирки, съгласно Закона за културното наследство;

8. извършва допълнителни дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този устав, като използва приходите от тях за постигане на определените в устава му цели. НАРОДНО ЧИТАЛИЩЕ ,, Христо Ботев- 1940 г.” гр. Главиница **не разпределя печалба!**

2.

9. НАРОДНО ЧИТАЛИЩЕ ,, Христо Ботев – 1940 г.” гр.Главиница може да участва в читалищни сдружения за постигане на целите, които си е поставило.

**ІІ. ГЛАВА ВТОРА. УЧРЕДЯВАНЕ /ПРЕОБРАЗУВАНЕ/.**

**Чл. 4.** (1) Читалище могат да учредят /преобразуват/ най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

 (2) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

 6. начина за приемане на членове и прекратяване на членството, както и реда за определяне на членския внос.

**Чл. 5.** (1)Читалището придобива качеството на юридическо лице с вписването му в регистъра на организациите с нестопанска цел на окръжния съд, в чийто район е седалището на читалището.

(2) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. наименованието и седалището на читалището и източникът на първоначалното му финансиране;

2. уставът;

3.имената на членовете на настоятелството и на проверителната комисия на читалището;

4. името и длъжността на лицето, което представлява читалището;

5. настъпилите промени по т.1 – 4.

(4) Всяка промяна в обстоятелствата по ал.3 трябва да бъде заявена в 14-дневен срок от възникването й.

**ІІІ. ГЛАВА ТРЕТА. ЧЛЕНСТВО В ЧИТАЛИЩЕТО.**

**Чл. 6.** Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**Чл. 7.** (1) Членовете на читалището са: индивидуални, колективни и почетни.

(2) Индивидуалните членове на читалището са български граждани. Те са действителни и спомагателни:

1. Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в дейността на читалището, редовно плащат членски внос, определен с решение на Общото събрание и имат право да избират и да бъдат избирани в неговите органи.

 3.

2. Спомагателни индивидуални членове на читалището са всички дееспособни, непоставени под запрещение лица, които не са навършили 18 години и работят за постигане на целите на читалището. Те могат да бъдат освободени от плащането на членския внос или да го заплащат в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат: професионални организации; стопански организации; търговски дружества; кооперации и сдружения; културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Чл. 8.** (1) Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат устава на читалището и ще работят за постигане на неговите цели.

(2) Кандидатурите се гласуват на заседание на настоятелството. На члена на читалището се издават съответните документи за членство.

(3) Приетият за действителен член на читалището плаща членския си внос по ред определен от настоятелството.

**Чл. 9.** При условията на чл. 11, ал. 3 от Закона за народните читалища, в читалището могат да членуват колективни членове. Те се приемат по писмено заявление на упълномощен предсавител на кандидатите за колективно членство и имат право на един глас.

**Чл. 10.** Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

**Чл. 11.** (1) Лицата, които имат особени заслуги към читалището се обявяват за почетни членове по решение на Общото събрание, по предложение на настоятелството или от членовете на читалището.

 (2) На лицата по предходния член настоятелството издава съответните удостоверения.

**Чл. 12.** (1) Членовете на читалището имат право да:

1. участват в управлението на читалището

2. получават улеснен достъп до всички читалищни форми на дейност и прояви по ред определен от настоятелството;

3. ползват с предимство културно - просветните форми на читалището;

4. получават всякаква информация относно дейността на читалището и упражняват контрол върху нея.

 4.

 (2) Членовете на читалището са длъжни:

1. да спазват устава на читалището и решенията на неговите членове;

2. да плащат лично членския си внос;

3. да участват в дейността на читалището;

4. да опазват имуществото и доброто име на читалището, както и да не уронват неговия престиж.

 **Чл. 13.** (1) Членството в читалището може да се прекрати с решение на общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на Народно Читалище „ Христо Ботев - 1940 г.”, или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

1. при невнасяне на членски внос;

2. при неучастие в три последователни заседания на Общото събрание;

3. при системно неизпълнение на задължението за участие в дейността на читалището

4. по желание на самия член с писмено заявление до настоятелството, както и при прекратяване или преобразуване на колективен член.

**ІV. ГЛАВА ЧЕТВЪРТА. ОРГАНИ НА УПРАВЛЕНИЕ НА ЧИТАЛИЩЕТО.**

**Чл. 14.**  Органи на читалището са общото събрание, настоятелството и проверителната комисия.

**Чл. 15.** (1) Върховен орган на читалището е общото събрание.

 (2) Общото събрание на читалището се състои от всички членове на читалището, имащи право на глас.

**Чл. 16.** (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органи на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

14. взема решения за участие на читалището в читалищни сдружения.

 (2) Решенията на общото събрание се вземат с явно гласуване и са задължителни за другите органи на читалището.

 5.

**Чл. 17.** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.16, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл. 18.** (1) Изпълнителен орган на читалището е **настоятелството**, което се състои от седем членове, избрани за срок до 3 години. Същите не трябва да имат роднински връзки по права и съребрена линия до четвърта степен.

(2) Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.

(3) Настоятелството взема решение с мнозинство повече от половината от ченовете си.То само определя реда на своята работа.

**Чл. 19.** (1) Председателят на читалището е член на настоятелството и се избира от общото събрание за срок до 3 години.

 (2) Председателят:

1.организира дейността на читалището съобразно закона, устава и решенията на общото

събрание;

2.представлява читалището;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите съобразно бюджета на

читалището въз основа решение на настоятелството.

 **Чл. 20.** (1)Секретарят на читалището:

 6.

1.организира изпълнението на решенията на настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председателя.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 21.** (1) Проверителната комисия се състои най-малко от трима членове, избрани за срок до 3

години.

 (2) Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 22.** Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер.

**Чл. 23.** (1) Членовете на настоятелството, включително председателят и секретарят, подават декларации за липса на конфликт на интереси и че не са „свързани лица” по смисъла на § 1 от ДР на Закона за предотвратяване и разкриване на конфликт на интереси, по реда и при условията на същия.

 (2) Декларациите се обявяват на интернет страницата на читалището.

**V. ГЛАВА ПЕТА. ИМУЩЕСТВО И ФИНАНСИРАНЕ НА ЧИТАЛИЩЕТО.**

**Чл. 24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** Читалището набира средства от следните източници:

1.членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи.

**Чл. 26.** (1) Читалищното настоятелство изготвя годишния отчет за приходите и разходите, който се приема от общото събрание.

 (2) Отчетът за изразходваните от бюджета средства се представя в общината ежегодно.

 7.

**Чл. 27** (1)Председателят на читалището ежегодно в срок до 10 ноември е длъжен да представи на кмета на общината предложение за дейността на читалището през следващата година.

 (2) Председателят на читалището представя ежегодно до 31 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**VІ. ГЛАВА ШЕСТА. ПРЕКРАТЯВАНЕ НА ЧИТАЛИЩЕТО.**

**Чл. 28.**(1)Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период от две години;

4. не е учредено по законния ред;

5. е обявено в несъстоятелност.

**Чл. 29.** (1) Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго. Ако решение не е било взето до прекратяването, то се взема от ликвидатора на читалището.

(2) Ако не съществуват лица по ал. 1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

(3) Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал. 2, с изключение на дължимото им възнаграждение.

(4) Лицата, придобили имущество в резултат на извършената ликвидация по ал. 1-3, отговарят за задълженията на читалище до размера на придобитото.

**VІІ. ГЛАВА СЕДМА. ЗАКЛЮЧИТЕЛНИ РАЗПОРЕДБИ.**

**Чл. 30.** Читалището има свой кръгъл печат с надпис Народно читалище ,,Христо Ботев – 1940 г. „ гр.Главиница.

**Чл. 31.** Празник на читалището е Втори юни – Денят на Ботев и на загиналите за освобождението на България.

**Чл. 32.** Настоящият устав е изменен и допълнен на основание Законът за народните читалища (изм. Д.В.бр.42 от 05 юни 2009 г.) и е приет на Общо събрание на читалището на 17.05.2010 година.

**Чл. 33**. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

Доклад

за осъществените читалищни дейности на Народно читалище

„ Христо Ботев – 1940 г. ” гр. Главиница

 за периода 01.01.2023- 31.12.2023 година

 Уважаеми дами и господа,

 членове на НЧ „ Хр. Ботев – 1940 г.” гр. Главиница

 Българските читалища са извор на българския дух и култура през вековете. В тях е запалена искрата и пламва огънят на Българското възраждане. Те са мястото, в което се поддържат българските традиции, мястото, където децата научават за бита, културата, прекрасните песни и танци, където пламва и завинаги остава в сърцата им огънчето на българския дух.

Измина още една година от дейността на читалището, с много осъществени изяви и значима културно - масова дейност. Период, в който читалищното настоятелство се стремеше да съхранява наследената дейност и художественотворческите състави. В читалището се провеждат всички по – значими културни мероприятия и прояви, организирани както от Читалищното настоятелство, от ръководството на Общината, СУ „ Васил Левски” и други обществени организации. Читалище „ Хр. Ботев – 1940 г. ” винаги е било един от партньорите на ръководството на Общината в областта на културата. Традиция е заедно да се подготвят и провеждат утвърдените празници и мероприятия в града и общината.

През 2023 година институцията осъществяваше дейността си в съгласие със своите програмни цели, заложени в Устава и ЗНЧ. Основните насоки в работата ни бяха свързани с поддържане и надграждане на дейността в читалището чрез създаване на условия за художественотворческото реализиране и изяви на действащите към читалището формации и изграждане на библиотека за по-широк достъп на читателите.

В действията си прилагахме екипния принцип, като се стараехме да създадем максимално добра атмосфера за работа. В рамките на субсидирания бюджет подпомагахме и финансово обезпечихме нормалното функциониране на библиотеката и творческите състави, както и положихме усилия в търсене на нови възможности за обогатяване на културния читалищен афиш.

 Читалището кандидатства по Проект „ Интернет за всички 55+”. Проектът е част от целите на **А1** да направи технологиите достъпни за всички.Осъществява се в партньорство с Асоциация „ Съвременни читалища ”. След прключване на Проекта читалището получи таблет.

 Читалището в миналото и днес се олицетворява от читалищната библиотека. Това е онази наречена преди век и половина „публична библиотека” сложила начало и на самото читалище. Днес, тя е зависима пряко от съвременните тенденции за изграждане на система от глобални библиотеки и желание за по - широк достъп на читатели до нея.

-2-

 Успоредно с ежедневната дейност по поддържане на фонда и обслужването на читателите продължават дейностите по обработка на книгите, които се съхраняват в читалището преди ремонта. Библиотечната документация – Инвентарна книга и Книга за движение на библиотечния фонд е в пълна

изрядност. Новопостъпилите книги се обработват в кратки срокове и се предоставят за ползване от читателите. Работната среда е приветлива и спокойна както за служителите, така и за читателите.

Читалищната библиотеката към 31.12.2023 година разполага с фонд от 11 136 библиотечни единици и 96 броя читатели. Посещенията за годината са 2 374. Зачислените нови книги по инвентарна книга са 49 броя, като 9 от тях са дарени – Благовест Няголов е дарил 4 книги, Гергана Николаева – 3, Мариана Нацова – 1 и Джорджета Белчева – 1 . Благодарим на дарители!

Дейността на библиотеката е разнообразна. През отчетната година бяха подредени витрини с нови книги, витрини за празници и исторически чествания, за известни личности от българската история и писатели.

В рамките на Националната седмица на четенето гости на библиотеката бяха децата от ДГ „ СВ. СВ. Кирил и Методий ” и децата от начален курс на СУ „ В.Левски ”. Традиция е в библиотеката да се посрещат първокласниците на нашето училище. Вълнуващо преминава мероприятието „ Вече сме грамотни ” и др.. Продължава кампанията за преписване на „ История славянобългарска ”. Искам да призова всеки от вас да се включи в кампанията, за да можем да препишем „ История славянобългарска ” и оставим в архива на библиотеката. Тук е мястото където се провеждат редица събития посветени на кръгли годишнини от рождението или смъртта на писатели и поети.

Продължава използването на ИКТ оборудването по Програма „ Глобални библиотеки – България.

 Не по-малко значение заема и художественотворческата дейност в читалището. Художествествените формации, които очертават творческата визия на читалище „ Хр. Ботев – 1940 г.” през 2023 г. са :

• Вокална група „ Мъжка песен ”,

• Фолклорна група „ Славей ”;

• Фолклорна група „ Иглика”,

• Смесена формация;

• Детски танцов състав „ Ритъм – Главиница ” – първа възрастова група от 8 до 10 години и втора възрастова група от 10 до 12 години.

 Към читалището работи и един временно действащ колектив – Група за художествено слово – деца.

През изминалата година певческите формациите участваха в Празник на водните лилии и „Фестивал на местната памет в с. Малък Преславец организиран от Община Главиница, където получиха Почетен плакет за отлично представяне във фестивала в дейност „ Пресъздаване на автентични народни песни, характерни за района на община Главиница ”; Почетен плакет за отлично представяне във в дейност „ Пресъздаване на носии, характерни за района на община Главиница ”.

-3-

Отлично се представиха всички формации в XV –ят Европейски шампионат по фолклор „ Евро фолк 2023 ” Несебър. Смесената формация получи Гран При златен „ Орфей ” и специалната награда на журито.

Четири златни медала, Дипломи с препоръка за участие в Световен шампионат по фолклор за останалите самодейни колектива.

Детски танцов състав „ Ритъм – Главиница ” взе участие в VII танцов фестивал „ Танци край морето ” гр. Бяла. Съставът е награден със Статуетка и грамота.

Читалището предоставя своята материална база на Клуб по народни танци с 16 участника.

 На сцената на читалището с финансовата подкрепа на Община Главиница бяха реализирани - 3 спектакъла, повечето от които са водещи заглавия от театралният афиш на драматично куклен театър гр. Силистра.

Организирани бяха самостоятелни общоградски събития някои, от които с национално и местно значение - поклонения по случай Трети март, Втори юни, Девети май пред бюст паметника на Левски и паметника на загиналите в Отечествената война. Празнично събитие бе срещата на Общинското ръководство с учители и дейци на културата от Общината по повод 24 май.

През годината читалището предостави своята база и даде възможност за осъществяване на Патрония празник на СУ „ Васил Левски ”, Празник

„ Вече сме грамотни ” с ученици от начален курс на училището.

Управление и щатен екип на читалището :

Всичко отчетено до тук не би могло да се осъществи без отговорната работа на Настоятелството и щатния екип на читалището. Цялостната административна и творческа работа, както и поддържането на материалната база през отчетната година се крепи на всички тях. Изпълнението на всички указания на инспекцията по труда, за пожарна безопасност, съхраняването и добрата визия на сградата бяха ежедневна грижа и от съществено значение за успешната читалищна дейност.

 Разработена е политика на здравословни и безопасни условия на труд. Подновен е Договора със Служба за трудова медицина за извършване на наблюдение и анализ на условията на труда и здравословно състояние на работещите в читалището.

Ръководство на читалището продължи да отстоява в работата си принципите на отговорност, сътрудничество и помощ.

През отчетния период дейността се координираше от Читалищното настоятелството . Настоятелството е провело 7 заседания. Обсъдени са редица материали във връзка с изпълнението на организационни, творчески и административни въпроси и задачи, от които зависи по нататъшното развитие на читалището. През изминалата година читалището работи по утвърдени субсидии, отпуснати от държавния бюджет и финансови постъпления от членски внос, дарителства и др.

-4-

Благодарим на Ръководството на Община Главиница за подкрепата , на нашите партньори СУ „Васил Левски ” , ДГ „ . Св. Св Кирил и Методий “, ПК „ Младост”, земеделски кооперации и други.
 За осъществяване на широка информираност читалището ни работи съвместно с РЕКИЦ „ Читалища ”, Регионална библиотека „ Партений Павлович ” и Областен информационен център гр. Силистра.

Основните документи за дейността на читалището са съобразени с Устава и ЗНЧ, както и всички нормативни документи касаещи дейността. За 2023 година читалището има изготвен финансов отчет, който е задължителен за отчетността. Отчети за 2023 година са представени в Община Главиница, РЕКИЦ Силистра и отчет на библиотеката до МК – за Регистъра на библиотиките, отчети към НАП, НСИ и АВ, отчети към Общински съвет в Главиница до края на 31.03.2023 за да бъдат разгледани и одобрени на сесия, а в срок до 10 ноември е предоставена Програма на читалището за следващата календарна година, която също трябва да бъде одобрена от общинския съвет. Всички посочени по горе отчети са представени в срок и няма забележка по тяхното изготвяне. . Въпреки това допуснахме и някои пропуски. Необходима е още по - голяма взискателност от настоятелството, а и от страна на членовете на читалището по-голяма отговорност за заплащане на членския внос и за опазване на имуществото, става въпрос за столовете в салона, на които пластмасата се чупи много лесно.

От името на Настоятелството ви благодаря за отговорността и съпричастността към читалищната дейност, защото трудната обстановка през последните години, в която сме принудени да работим, Вие, читалищните членове показвате, че духовната култура и изкуство, на които сте пазители, няма да остане в историята

**НАРОДНО ЧИТАЛИЩЕ „ ХРИСТО БОТЕВ – 1940 г. ” гр. ГЛАВИНИЦА,**

**ОБЩИНА ГЛАВИНИЦА, ОБЛАСТ СИЛИСТРА**

**Тел.: 0893649666; 0887808293**

**e-mail:** **nchhristobotev@abv.bg**

**ГОДИШНА ПРОГРАМА**

**ЗА ДЕЙНОСТТА**

**НА НАРОДНО ЧИТАЛИЩЕ**

**„ ХРИСТО БОТЕВ – 1940 г. ”**

**гр. ГЛАВИНИЦА**

**2024 година**

- 1 -

**ВЪВЕДЕНИЕ:**

 Годишната програма за развитие на читалищната дейност през 2024 година е съобразена с изискванията на чл.26 а, ал.2 от Закона за народните читалища. Изготвянето на Програмата за развитие на читалищната дейност през 2024 година цели обединяване на усилията за развитие и утвърждаване на читалището като важна обществена институция, градяща културната идентичност на град Главиница.

Тя обобщава най – важните моменти в работата на читалището, приоритети, цели и задачи, които ще спомогнат за укрепването, модернизирането и развитието му в общодостъпно и желано място за местната общност. Ще се работи за създаване на условия за превръщането на институцията в информационно – образователен център, утвърждаващ ценностите на гражданското общество.

 **АНАЛИЗ НА СЪСТОЯНИЕТО НА ЧИТАЛИЩЕТО:**

 На територията на град Главиница функционира само Народно читалище

„ Христо Ботев – 1940 г.” . Читалището има изключително значение за укрепване, популяризиране и развитие на българската идентичност, култура и духовни ценности. Основа в работата е утвърждаване ролята и значението му в развитието на местните общности, увеличаване на обществената значимост на читалището като фактор за местно културно, образователно и информационно развитие.

Сградата, в която се намира читалището е общинска собственост предоставена от Община Главиница за безвъзмездно ползване.

Читалището сътрудничи с:

* Община Главиница;
* СУ „ Васил Левски ”;
* ДГ „ Св. Св. Кирил и Методий ”;
* Клуб на пенсионера;
* Читалища от община Главиница;
* Бизнесмени и стопански организации;
* РЕКИЦ „ Читалища ” гр. Силистра
* РБ „ Партений Павлович ” гр. Силистра.

Читалището има кадрови ресур с дългогодишен стаж в сферата на читалищната дейност.

Разполага с компютри и офис техника. В него се намира една от най-големите библиотеки в общината с най – голям библиотечен фонд.

 **СТРАТЕГИЧЕСКИ ЦЕЛИ :**

* Подкрепа и насърчаване на любителското творчество;
* Подпомагане на традиционните читалищни дейности и търсене на нови съвременни форми за тяхното развитие и предаване на поколенията;
* Създаване на условия за развитие и утвърждаване на библиотеката при читалището, като съвременен център за ефективно библиотечно – информационно обслужване на широк кръг потребители;
* Формиране на читалището като място за общуване и контакти, реализиране на успешни социални практики и дарителски акции, повишаване на ролята на читалището за социална и културна интеграция на различни социални общности;
* Разширяване възможностите на читалището за осигуряване на продължаващо образование, личностна реализация и нови нива на компетентност;

- 2 -

* Участие в местното самоуправление и в процесите на развитие на гражданското общество, участие в разработването на местни стратегии и превръщане на читалището във фактор на обществен диалог и обществен форум;
* Засилване интереса на хората към историческото минало на родния край.

**ДЕЙНОСТИ ЗА РЕАЛИЗИРАНЕ НА ПРОГРАМАТА :**

 **Библиотечна дейност**

 Библиотечната дейност е една от основните дейности за читалището, като културна институция. Работата на библиотеката ще бъде насочена към :

* Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на гражданите;
* Попълване и обогатяване на библиотечният фонд с нови и интересни заглавия от различни области на знанието;
* Участие в проекти на Министерството на културата за попълване на книжния фонд ;
* Популяризирането на книгата и четенето на хартиен носител, включване на библиотеката в Седмицата на детската книга, разширяване на инициативата

 „ Маратон на четенето” ;

* Провеждане превърналите се в традиция срещи „ На гости на библиотеката”,

„ Библиотекар за един час ”; и др.

* Открити уроци с ученици по история и литература;
* „ Вече мога да чета ” – ритуал за приемане първокласниците за читатели на библиотеката;
* Пълноценно използване на възможностите на Фондация „ Глоб@лни библиотеки – България ”. Предоставяне на безплатни услуги и информация на местната общност чрез интернет;
* Експониране на изложби и кътове с литература, витрини;

 **Любителско художествено творчество**

Съществена част от дейността на читалището е грижата за разширяване и развитие на любителското художествено творчество.

Отделя се голямо внимание на нематериалното културно наследство и запазване на традициите и обичаите на региона. За целта нематериалното културно богатство се популяризира чрез провеждане на утвърдените празници и прояви, чийто организатор е читалището.

Художествено – творческата дейност в читалището цели запазване и развитие на традиционните ценности на българския народ, съхранение на обичаите и традициите. Чрез тази дейност читалището ще работи за привличане на младите хора и ученици към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в града ни, за утвърждаване на националното самосъзнание и съхранение богатството на културата.Читалището ще популяризира града ни в регионални, национални и международни фестивали.

Направления за работа за творчески сезон 2023/2024 година са следните:

- 3 -

• Фолклорна група „ Иглика ”;

• Фолклорна група „ Славей ”;

 • Вокална група „ Мъжка песен”

 • Смесена формация;

• Детски танцов състав „ Ритъм – Главиница ”;

• Група за художествено слово

За осъществяване на целите Народно читалище „ Христо Ботев – 1940 г. ” гр. Главиница изготвя календарен план, който отразява поетите ангажименти за организирането на културния живот в град Главиница, изявата и развитието на собствения творчески потенциал, координирането и подпомагането на инициативи на други организации, както и дейности по формиране и задоволяване на културните потребности на общността.

 Неразделна част от предложенията за дейността е Приложение № 1 – календарен план на Народно читалище „ Христо Ботев – 1940 г.” за 2024 година.

КУЛТУРЕН КАЛЕНДАР 2024 година

 Народно читалище „ Христо Ботев - 1940 г. ” гр. Главиница Приложение № 1.

|  |  |  |  |  |
| --- | --- | --- | --- | --- |
| Дата | Място | Културна проява | Организатор/и | ЗА Контакти |
| 05.01. | гр. ГлавиницаНЧ „ Христо Ботев – 1940 г. ” | 176 години от рождението на Христо Ботев. / 1848 – 1876 / Беседа за живота и делото. Четене на любимо стихотворение. | Библиотека при НЧ „ Христо Ботев – 1940 г.” | НЧ „ Христо Ботев – 1940 г. ” natali.65@abv.bg Библиотекар - 0883383642 |
| 21.01. | гр. Главиница | Ден на родилната помощ. Общоградско тържество. Извършва се ритуал „ Измиване ръцете на бабата”. | НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 14.02. | гр. Главиницалозови масиви – салон на Общината | Трифон Зарезан.Ден на лозарите и винарите . Ритуал „ Зарязване ”. Конкурс за „ Най-добро домашно вино ” реколта 2024 г. | Община Главиница;НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 16.02.19.02. | гр. ГлавиницаНЧ „ Христо Ботев – 1940 г.Бюст – паметника на Васил Левски | 151 години от смъртта на Левски. Презентация в БИЦ. Витрина с материали и книги от библиотечния фонд на библиотеката.151 години от смъртта на Апостола на свободата Васил Левски. Ритуал по поднасяне на венци и цветя пред Бюст - паметника на Левски.  | Библиотека при НЧ „ Христо Ботев – 1940 г.”СУ „ Васил Левски ”;НЧ „ Христо Ботев – 1940 г.”гр. Главиница | НЧ „ Христо Ботев – 1940 г. ” natali.65@abv.bg Библиотекар - 0883383642СУ „ Васил Левски ”;НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 20 – 29февруари | гр. ГлавиницаНЧ „ Христо Ботев – 1940 г. ” | Български традиции и обичаи за Баба Марта. Изработване на мартеници. Участие в благотворителен базар. | НЧ „ Христо Ботев – 1940 г.”гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 01.03. | гр. ГлавиницаДетска градина „Св.Св. Кирил и Методий ” | Празник на мартеницата.Посещение в детската градина с Баба Марта. | НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 1 март | гр. ГлавиницаНЧ „ Христо Ботев – 1940 г. ” | Ден на любителското творчество. | НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 01.03./ петък / | гр. ГлавиницаНЧ „ Христо Ботев – 1940 г. ” киносалона | 3 март – 146 години от Освобождението на България. Тържествен концерт с участието на самодейни колективи към читалището и СУ „ В.Левски ”. | Община Главиница,НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 03.03. | Бюст - паметника на Васил Левски | Ритуал по поднасяне на венци и цветя по повод Националния празник на Република България | НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| м. април | гр. ГлавиницаНЧ „ Христо Ботев – 1940 г. ” | Седмица на детската книга и изкуствата за деца :- „ Деца четат на деца ” български народни приказки;- „ Маратон на четенето „ ;- „ На гости в библиотеката „ с деца от ДГ. Прожекция на детско филмче;- Рисуване на моят любим приказен герой;- Световен ден на книгата. Четене на произведения от български автори;- Екскурзия в библиотеката – запознаване на първокласниците с правилата на библиотеката;- „ Вече сме читатели ” – с първи клас на СУ;- „ Аз чета с мама ” четене на български народни приказки с деца и техните майки. | Библиотека при НЧ „ Христо Ботев – 1940 г.” | НЧ „ Христо Ботев – 1940 г. ” natali.65@abv.bg Библиотекар – 0883383642 |
|  м. април | гр. ГлавиницаНЧ „ Христо Ботев – 1940 г. ”  | Работилница за боядисване на яйца. Уреждане на изложба.Пролетни празници – традиции и вярвания. | НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| неуточнена | гр. Варна | Участие на самодейните колективи в Национален музикален фестивал „ Фолклорен изгрев ” гр. Варна. |  | НЧ „ Христо Ботев – 1940 г. ” natali.65@abv.bg Библиотекар – 0883383642 |
| Април – май  | РТурция | Участие на Детски танцов състав „ Ритъм – Главиница ” във фестивал по повод „ Ден на детето ” – РТурция. |  | Община Главиница;СУ „ Васил Левски ”;НЧ „ Христо Ботев – 1940 г.” гр. Главиница |
|  09.05. | Пред паметната плоча на загиналите в Отечествената война | Ден на Европа. Ден на победата – поклонение пред паметната плоча на загиналите в Отечествената война. | НЧ „ Христо Ботев – 1940 г.”гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 10.05. | гр. ГлавиницаНЧ „ Христо Ботев – 1940 г. ” | Честване Празника на Светите братя Кирил и Методий – 11 май Ден на библиотекаря: - „ Библиотекар за един час „ . | Библиотека при НЧ „ Христо Ботев – 1940 г.” | НЧ „ Христо Ботев – 1940 г. ” natali.65@abv.bg Библиотекар – 0883383642 |
| 21.05. | гр. ГлавиницаНЧ „ Христо Ботев – 1940 г. ” | 24 май Ден на славянската писменост и на българската просвета и култура. Презентация в БИЦ за живота и делото на Кирил и Методий. | Библиотека при НЧ „ Христо Ботев – 1940 г.” | НЧ „ Христо Ботев – 1940 г. ” natali.65@abv.bg Библиотекар – 0883383642 |
| 24.05 | Форума до читалището | Тържествена церемония по случай 24 май – Ден на славянската писменост и на българската просвета и култура. Празнично шествие с участието на ученици, учители, просветни и културни дейци. Връчване на наградите на Община Главиница в сферата на образованието и културата. | Община Главиница;СУ „ Васил Левски ”;НЧ „ Христо Ботев – 1940 г.” гр. Главиница | Община Главиница,СУ „ Васил Левски ”;НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 31.05. | неуточнено | Честване Първи юни. Празник на детето. | Община Главиница,ДГ „ Св.Св. Кирил и Методий ”НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| неуточнена | неуточнено | Участие на самодейните състави в Общински преглед на художествената самодейност – раздел български фолклор. | Община Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| юни | неуточнено | Участие на самодейните колективи в Международни и Национални фолклорни събори | НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 02.06. | гр. ГлавиницаНЧ „ Христо Ботев – 1940 г. ” | Ден на безсмъртие. Ден на Ботев и загиналите за освобождението на България. Ритуал по поднасяне на венци и цветя. Патронен празник на читалището. | НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| Юни – юли | гр. ГлавиницаНЧ „ Христо Ботев – 1940 г. ”  | Лятна занималня в библиотеката и на открито.  | Библиотека при НЧ „ Христо Ботев – 1940 г.” | НЧ „ Христо Ботев – 1940 г. ” natali.65@abv.bg Библиотекар – 0883383642 |
| 24.06. | Църковен храм | „ Свети дух ” църковен празник . Курбан за здраве и благоденствие. | Църковно настоятелство;НЧ„ Христо Ботев – 1940 г.”гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 24.06. | неуточнено | Магическата сила на билките. Еньовден. | НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 25.06. | гр. ГлавиницаНЧ „ Христо Ботев – 1940 г. ” | 115 години от рождението на Димитър Димов – български писател и драматург./ 1909 – 1966 / | Библиотека при НЧ „ Христо Ботев – 1940 г.” | НЧ „ Христо Ботев – 1940 г. ” natali.65@abv.bg Библиотекар – 0883383642 |
| 18.07. | гр. ГлавиницаНЧ „ Христо Ботев – 1940 г. ” | 187 години от рождението на Апостола на свободата Васил Левски. Презентация в БИЦ. Ритуал по полагане на венци и цветя пред Бюст паметника на Левски. | Библиотека при НЧ „ Христо Ботев – 1940 г.” | НЧ „ Христо Ботев – 1940 г. ” natali.65@abv.bg Библиотекар – 0883383642 |
| 04.09 | гр. ГлавиницаНЧ „ Христо Ботев – 1940 г. ” | 139 години от Съединението на Източна Румелия с Княжество България.Полагане на венци и цветя. | НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 12.09. | гр. ГлавиницаНЧ „ Христо Ботев – 1940 г. ” | Презентация в БИЦ – 105 години от рождението на Николай Хайтов./ 1919 – 2002 / | Библиотека при НЧ „ Христо Ботев – 1940 г.” | НЧ „ Христо Ботев – 1940 г. ” natali.65@abv.bg Библиотекар – 0883383642 |
| 15.09. | СУ “ В.Левски ” | Откриване на учебната година. | СУ „ Васил Левски ”;НЧ „ Христо Ботев – 1940 г.”гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 22.09. | гр. ГлавиницаНЧ „ Христо Ботев – 1940 г. |  Независима България.Ден на независимостта. | Библиотека при НЧ „ Христо Ботев – 1940 г.” | НЧ „ Христо Ботев – 1940 г. ” natali.65@abv.bg Библиотекар – 0883383642 |
| 26.10. | Форума до читалището | Традиционни празници.на родния край.„ Димитровден ” 2024 година- мотокрос;-театрални постановки за жителите и гостите на град Главиница;- водосвет за здраве и благоденствие;-празнично хоро. | Община Главиница;НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 01.11. | гр. ГлавиницаНЧ „ Христо Ботев – 1940 г. | Откриване на творческия сезон. | НЧ„ Христо Ботев – 1940 г.”гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| неуточнена | неуточнено | Участие на самодейните колективи на читалището в Общински преглед на художествената самодейност. | Община Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |
| 01.11. | гр. ГлавиницаНЧ „ Христо Ботев – 1940 г. | Ден на народните будители. Поднасяне на венци и цветя пред Бюст – паметника на Васил Левски. | НЧ„ Христо Ботев – 1940 г.” гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 07.11. | гр. ГлавиницаНЧ „ Христо Ботев – 1940 г | 190 години от рождението на Любен Каравелов. Презентация в БИЦ./ 1834 – 1879 / | Библиотека при НЧ „ Христо Ботев – 1940 г.” | НЧ „ Христо Ботев – 1940 г. ” natali.65@abv.bg Библиотекар – 0883383642 |
| декември | гр. ГлавиницаНЧ „ Христо Ботев – 1940 г | Изработване на коледни картички, сувенири и сурвакници. Уреждане на изложба. | НЧ„ Христо Ботев – 1940 г.”гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретарnatali.65@abv.bg Библиотекар – 0883383642 |
| неуточнена | Пред сградата на Общината | Запалване светлините на коледната елха и коледните светлини в гр. Главиница. | Община Главиница;НЧ „ Христо Ботев – 1940 г.” гр. Главиница | НЧ „ Христо Ботев – 1940 г. ” nchhristobotev@abv.bg0893649666 Читалищен секретар |

 Календарния план е отворен и подлежи на допълнения.

С П И С Ъ К

на членовете на читалищното настоятелство при НЧ „ Христо Ботев- 1940 г. ”

гр. Главиница

1. Ради Николов Иванов

2.Диана Георгиева Йорданова

3.Наталия Христова Стойчева

4.Марияна Тодорова Василева

5.Диана Дечева Илчева

6.Биляна Димитрова Димова

7.Петър Василев Донев

Проверителна комисия при НЧ „ Христо Ботев – 1940 г. ”

гр. Главиница

1.Тодорка Иванова Спасова

2.Никола Яшков Желев

3.Мария Стоянова Белчева